stanford-oval/wikipedia huggingface dataset:
Gynekomastia

Gynekomastia
Gynekomastia (kreik. γυνή 'nainen' + μαστός 'naisen rinta') on tila, jossa miehen rinnat ovat kasvaneet normaalia suuremmiksi. Gynekomastiaa voi esiintyä vastasyntyneillä ja murrosikäisillä pojilla. Jos tila ei johdu ylipainoisuudesta, se häviää yleensä parissa vuodessa.
Gynekomastiaa voi esiintyä myös vanhoilla miehillä. Kaikissa tapauksissa on usein kysymys sukupuolihormonitasapainon vaihtelusta. Joskus gynekomastia johtuu Klinefelterin oireyhtymästä.
Rinnat voivat olla suurentuneet myös rasvakudosylimäärän vuoksi, jolloin hormonitoiminnalla ei ole samaa merkitystä. Jos gynekomastia on rasvakudoksen ylimäärää, se saattaa kadota myös laihduttamalla. Jos rasvakudosta on paljon, rinnat saatetaan leikata.
Myös hormonien tai alkoholin käyttö saattaa aiheuttaa gynekomastiaa.
Noin 4–10 prosenttia gynekomastiatapauksista johtuu lääkkeistä. Spironolaktoni aiheuttaa erittäin tavallisesti gynekomastiaa, jopa 17 prosentille käyttäjistä. Sekä digoksiinin että furosemidin tiedetään aiheuttavan gynekomastiaa. Jotkin opioidit, eritoten metadoni, vaikuttavat testosteroni- ja prolaktiinitasoihin aiheuttaen gynekomastiaa. Myös eräät psyykenlääkkeet, neuroleptit, esimerkiksi perfenatsiini, voivat pitkäaikaisesti käytettynä aiheuttaa sivuvaikutuksena rintojen kasvua miespotilaille.
Gynekomastia voidaan parantaa leikkauksella.
Aiheesta muualla

Wikimedia Commonsissa on kuvia tai muita tiedostoja aiheesta .
Gynekomastia — Terveyskirjasto.fi
Hamza Šahhata

Hamza Šahhata (s. 1908 Mekka, Hijaz, Saudi-Arabia – k. 1972) oli saudiarabialainen runoilija ja ajattelija.
Šahhata oli Jeddassa lapsuutensa viettänyt uranuurtaja, joka oli johtavia hahmoja 1900-luvun alkupuolella Hijazin kulttuurin heräämisessä. Toisen hijazilaisen runoilija Muhammad Hasan Awwadin ohella hän oli ensimmäisiä nykyaikaisia arabirunoilijoita. Hänet tunnetaan myös filosofisista teoksistaan, jotka käsittelevät eettisiä ja vapautta puolustavia aiheita, ja hänet tunnetaan  taitavana kielenkäyttäjänä. Hän sai vaikutteita arabi-amerikkalaisesta kirjallisuudesta ja muun muassa Khalil Gibranilta.
Gregor Kobel

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Gregor Kobel
Syntymäaika: 6. joulukuuta 1997 (ikä 26)
Syntymäpaikka: Zürich, Sveitsi
Pelipaikka: maalivahti
Pituus: 196 cm
Seura
Seura: Borussia Dortmund
Pelinumero: 1
Junioriseurat
2004–2005: FC Seefeld Zürich
2005–2016: Grasshopper Club Zürich
2014–2016: → 1899 Hoffenheim (laina)
Seurat
| Vuodet | Seura | O | (M) |
| 2016–2020 | 1899 Hoffenheim | 1 | (0) |
| 2019 | → FC Augsburg (laina) | 16 | (0) |
| 2019–2020 | → VfB Stuttgart (laina) | 31 | (0) |
| 2020–2021 | VfB Stuttgart | 33 | (0) |
| 2021– | Borussia Dortmund | 83 | (0) |
Maajoukkue
| 2012 | Sveitsi U15 | 2 | (0) |
| 2014 | Sveitsi U17 | 3 | (0) |
| 2014–2015 | Sveitsi U18 | 4 | (0) |
| 2015–2016 | Sveitsi U19 | 7 | (0) |
| 2016 | Sveitsi U20 | 2 | (0) |
| 2016–2018 | Sveitsi U21 | 9 | (0) |
| 2021– | Sveitsi | 5 | (0) |
 Seurajoukkueuran tilastot kattavat vain kansalliset sarjat, päivitetty 8. heinäkuuta 2024.  Maajoukkueuran tilastot päivitetty 8. heinäkuuta 2024.
Gregor Kobel (s. 6. joulukuuta 1997 Zürich) on sveitsiläinen jalkapallomaalivahti. Hän edustaa Saksan Bundesliigassa pelaavaa Borussia Dortmundia. Vuodesta 2021 lähtien hän on kuulunut myös Sveitsin maajoukkueeseen.
Seurajoukkueura

Zürichissä kasvanut Kobel on Grasshopperin kasvatti. Vuonna 2014 hän siirtyi Grasshopperista kahden vuoden lainasopimuksella saksalaisseura Hoffenheimin junioriakatemiaan ja kesällä 2016 hän siirtyi seuraan pysyvästi. Debyyttinsä Hoffenheimin edustusjoukkueessa Kobel teki 12. elokuuta 2017 Saksan cupin ottelussa Rot-Weiß Erfurtia vastaan. Hän pelasi kaudella 2017–2018 myös yhden ottelun Eurooppa-liigassa Ludogoretsia vastaan.
Tammikuussa 2019 Kobel siirtyi Hoffenheimista loppukauden kattavalla lainasopimuksella FC Augsburgiin. Kevätkaudella 2019 Kobel pelasi Augsburgissa 16 bundesliigaottelua ja kaksi Saksan cupin ottelua, torjuen neljä nollapeliä.
Kobel siirtyi kesällä 2019 vuoden pituisella lainasopimuksella Saksan 2. Bundesliigaan pudonneeseen VfB Stuttgartiin. Hän pelasi kauden aikana 2. Bundesliigassa 31 ottelua, kun seura sijoittui sarjassa toiseksi ja nousi takaisin Bundesliigaan. Heinäkuussa 2020 hän siirtyi seuraan pysyvästi noin 7,2 miljoonan euron siirtosummalla.
Toukokuussa 2021 Kobel siirtyi Stuttgartista Borussia Dortmundiin. Siirtosummaksi uutisoitiin 15 miljoonaa euroa. Kaudella 2021–2022 Kobel pelasi Dortmundissa 29 bundesliigaottelua, joista nollapelejä oli kahdeksan. Hän debytoi kaudella 2021–2022 myös Mestarien liigassa, jossa hän pelasi kaikki kuusi ottelua.
Kaudella 2022–2023 Kobel pelasi 27 bundesliigaottelua, joista nollapelejä oli 11. Hänet valittiin kauden päätteeksi Bundesliigan viralliseen kauden joukkueeseen. Mestarien liigassa hän pelasi neljä ottelua. Lokakuussa 2023 Kobel allekirjoitti Dortmundin kanssa vuoteen 2028 ulottuvan jatkosopimuksen. Hän pelasi kaudella 2023–2024 Bundesliigassa 27 ottelua, joista seitsemän oli nollapelejä. Mestarien liigassa Dortmund ylsi loppuotteluun ja Kobel pelasi 12 ottelua eli yhtä lukuun ottamatta kaikki.
Maajoukkueura

Kobel pelasi Sveitsin eri juniorimaajoukkueissa vuosina 2012–2018. Vuonna 2014 hän edusti Sveitsiä alle 17-vuotiaiden EM-kilpailuissa.
Sveitsin A-maajoukkueessa Kobel debytoi 1. syyskuuta 2021 ystävyysottelussa Kreikkaa vastaan. Vuoden 2022 MM-kilpailuissa Kobel pelasi täydet minuutit Sveitsin viimeisessä alkulohko-ottelussa Serbiaa vastaan Yann Sommerin sairastuttua mutta ei pelannut turnauksen muissa otteluissa. Kobel oli varamaalivahtina vuosien 2021 ja 2024 EM-kilpailuissa.
Muuta

Kobelin isä Peter Kobel on entinen ammattilaisjääkiekkoilija, joka pelasi urallaan kaksi maaottelua Sveitsin A-maajoukkueessa.
Grevie

| Grevie |
| --- | --- |
 Grevien kirkko
 Grevie
 Koordinaatit: 56°23′24″N, 12°46′32″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Båstad
Väkiluku (2021):  979
Infobox OKVirheellinen NIMI-arvo: 
Grevie on taajama Båstadin kunnassa Skånen läänissä samannimisessä historiallisessa maakunnassa Ruotsissa. Taajamassa oli 979 asukasta vuonna 2021.
Aiheesta muualla

Kuvia tai muita tiedostoja aiheesta Grevie Wikimedia Commonsissa
Griffon bleu de gascogne

| Griffon bleu de gascogne |
| --- | --- |

Avaintiedot
Alkuperämaa:   Ranska
Määrä:  1 (Suomessa)
Alkuperäinen käyttö:  jäniksen metsästys, villisian jäljestys
Nykyinen käyttö:  metsästys
Muita nimityksiä:  Blue Gascony Griffon, Blauer Griffon der Gascogne, grifón azul de Gascuña, gascogne’i sinine grifoon
FCI-luokitus:  ryhmä 6 Ajavat ja jäljestävät koirat alaryhmä 1.2 Keskikokoiset ajavat koirat #32
Ulkonäkö
Säkäkorkeus:  uros 50–57 cm; narttu 48–55 cm
Väritys:  blue roan tan-merkein
Griffon bleu de gascogne, sananmukaisesti "sininen gascognengriffoni", on ranskalainen koirarotu. Vuonna 2018 se oli Ranskassa 12. suosituin paikallinen rotu - listauksessa se on 13. suosituin, mutta tämä johtuu ainoastaan siitä, että virallinen listaus laskee myös madagaskarilaisen coton de tuléarin ranskalaiseksi roduksi. Rotu on kuitenkin sinisistä gascognelaisista ajokoiraroduista (griffon bleu de gascogne, isogascognenajokoira, pienigascognenajokoira ja gascognenbassetti) harvinaisin ja mahdollisesti jopa kaikista ranskalaisista ajokoirista harvinaisin.
Ulkonäkö

Griffon bleu de gascogne on maatiaismainen ja tukevarakenteinen. Kallo on hieman kaareva, otsapenger ei kovin korostunut. Silmät ovat soikeat ja väriltään tumman kastanjanruskeat. Korvat ovat riippuvat ja sopusuhtaisesti kiertyneet. Kuononsilta on joko hieman kaareutunut tai suora. Kirsu on suuri ja musta. Purenta on leikkaava. Selkä on lyhyt ja lujarakenteinen. Alalinja on hieman ylösvetäytynyt. Koira kantaa häntäänsä sapelin muodossa. Karvapeite on karkea, kova ja pörröinen. Väritys koostuu mustista ja valkoisista laikuista ja täplityksestä, antaen liuskeensinisen vaikutuksen. Silmien yläpuolella, poskissa, huulissa, korvien sisäpuolella, raajoissa ja hännän alla on tan-merkit. Urosten säkäkorkeus vaihtelee 50–57 cm ja narttujen 48–55 cm välillä.
Luonne ja käyttäytyminen

Rotu on valpas, jopa levoton, ja omistajaansa kiintyvä. Sitä kuvaillaan monikäyttöiseksi metsästyskoiraksi, joka soveltuu sekä jäniksen metsästykseen että villisian jäljitykseen.
Alkuperä

Rotu sai alkunsa kun Pyreneitten alueella risteytettiin keskenään griffoni - todennäköisesti korthalsingriffoni - ja pienigascognenajokoira. Se ehti lähes kuolla sukupuuttoon, mutta sittemmin sen elvytys on tuottanut tulosta.
Gascognengriffoni näyttelyssä Besanconissa.
HMS Ystad (T142)

| HMS Ystad |
| --- | --- |
 HMS Ystad

Aluksen vaiheet
Rakentaja:  Karlskronavarvet
Laskettu vesille:  3. syyskuuta 1976
Palveluskäyttöön:  10. joulukuuta 1976
Poistui palveluskäytöstä:  1. syyskuuta 2005
Tekniset tiedot
Uppouma:  230 t
Pituus:  43,6 m
Leveys:  7,1 m
Syväys:  2,4 m
Koneteho:  3 x Rolls-Royce Proteus -kaasuturbiinia, 12 750 hv
Nopeus:  40 solmua
Miehistöä:  30
Aseistus
Aseistus:  1 x Bofors 57 mm allmkan 7101 2 x ksp M/58 6 x 53,3 cm M/70 torpedoputkea tyypin 613 torpedoille  30 x miinaa 2 x 57 mm lysraketställ
HMS Ystad (runkonumerot T142 ja R142) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Valmistus

Alus tilattiin Karlskronan laivastontelakalta. Se laskettiin vesille 3. syyskuuta 1976 ja liitettiin laivastoon kolme kuukautta myöhemmin 10. joulukuuta.
Palvelus

Alus poistettiin palveluksesta 1. syyskuuta 2005.
HMS Yarmouth (1911)

| HMS Yarmouth |
| --- | --- |
 HMS Yarmouth

Aluksen vaiheet
Rakentaja:  London and Glasgow Company
Kölinlasku:  27. tammikuuta 1910
Laskettu vesille:  12. huhtikuuta 1911
Palveluskäyttöön:  huhtikuu 1912
Loppuvaihe:  myyty romutettavaksi 2. heinäkuuta 1929
Tekniset tiedot
Uppouma:  5 200 t
Pituus:  138 m
Leveys:  14,8 m
Syväys:  4,6 m
Koneteho:  22 000 shp
Nopeus:  25 solmua (46 km/h)
Miehistöä:  433
Aseistus
Aseistus:  8 x BL 6"/L50 (152,4 mm) Mk XI -tykkiä 1 x 3" (76 mm) ilmatorjuntatykki 4 x QF 3 naulan ilmatorjuntatykkiä 4 x .303" (7,7 mm) konekivääriä 2 x 18" (460 mm) torpedoputkea
HMS Yarmouth oli Britannian kuninkaallisen laivaston Weymouth-luokan kevyt risteilijä, joka palveli ensimmäisessä maailmansodassa.
Valmistus

Alus tilattiin osana vuosien 1909-1910 laivasto-ohjelmaa London and Glasgow Companyltä, missä köli laskettiin 27. tammikuuta 1910. Alus laskettiin vesille 12. huhtikuuta 1911 ja valmistui huhtikuussa 1912.
Palvelus

Palvelukseen otettaessa alus liitettiin Välimeren laivaston 4. taistelulaivueeseen, mistä se siirrettiin elokuussa 1913 Kiinan asemalle. Ensimmäisen maailmansodan alkaessa alus oli edelleen Kiinan asemalla. Alus määrättiin tuhoamaan Saksan keisarikunnan laivaston risteilijä SMS Emden. Alus valtasi lokakuussa alun perin kreikkalaisen SS Pontoporuksen, joka oli saksalaisaluksen hiililaivana. Alus upotti saksalaisen hiilialus SS Markomannian.
Joulukuussa alus palasi Britteinsaarille, jossa se liitettiin Suuren laivaston 2. risteilijäviirikköön ja edelleen 3. risteilijäviirikköön helmikuussa 1915. Alus osallistui 31. toukokuuta - 1. kesäkuuta 1916 viirikön mukana Skagerrakin taisteluun. Alus myytiin romutettavaksi 2. heinäkuuta 1929 Alloa South Breaking Companylle Rosythiin.
HMS Express (1896)

| HMS Express |
| --- | --- |


Aluksen vaiheet
Rakentaja:  Laird, Son and Company, Birkenhead
Kölinlasku:  1. joulukuuta 1896
Laskettu vesille:  11. joulukuuta 1897
Palveluskäyttöön:  joulukuu 1902
Loppuvaihe:  myyty romutettavaksi 1921
Tekniset tiedot
Uppouma:  472 t
Pituus:  72,9 m
Leveys:  7,2 m
Syväys:  3,1 m
Koneteho:  9 250 hv
Nopeus:  31 solmua
Miehistöä:  74
Aseistus
Aseistus:  1 × QF 12 naulan 12 cwt laivatykki 3 × QF 6 naulan Hotchkiss -tykkiä 2 × 18" torpedoputkea
HMS Express oli Britannian kuninkaallisen laivaston lunastama Laird, Son and Companyn suunnittelema ja toteuttama torpedovenehävittäjä eli niin sanottu valmistajan spesiaali.
Valmistus

Laird, Son and Company Birkenheadistä suunnitteli ja valmisti aluksen, jonka köli laskettiin 1. joulukuuta 1896 telakkanumerolla 629. jAlus laskettiin vesille 11. joulukuuta 1897 ja otettiin palvelukseen joulukuussa 1902.
Palvelus

Express palveli kotivesillä ja se osallistui ensimmäiseen maailmansotaa. Alus myytiin 17. maaliskuuta 1920 G. Clarksonille Whitbyhyn.
Guangyuan

| Guangyuan (kiin>  广元市, Guǎngyuán Shì) |
| --- | --- |
 Guangyuanin sijainti Sichuanin maakunnassa.
 Koordinaatit: 32°25′58″N, 105°51′23″E 
Valtio:  Kiina
Maakunta:  Sichuan
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  16 314 km²
Väkiluku (2010):  2 484 122
Aikavyöhyke:  UTC+8
Postinumero:  628000
Suuntanumero(t):  0839
Rekisterikilpi:  川H
 
 www.cngy.gov.cn 
Infobox OKVirheellinen NIMI-arvo: 
Guangyuan (kiin. 广元市, Guǎngyuán Shì) on prefektuuritason kaupunki Kiinan Sichuanin maakunnan koillisosassa. Kaupungin pinta-ala on 16 314 neliökilometriä ja väkiluku noin 2,48 miljoonaa (vuonna 2010). Kaupungin keskusta sijaitsee linnuntietä noin 270 kilometriä maakunnan pääkaupunki Chengdusta koilliseen.
Kaupunki rajoittuu pohjoisessa Longnanin ja Hanzhongin, idässä Bazhongin, etelässä Nanchongin, sekä lännessä Mianyangin prefektuuritason kaupunkeihin.
Hallinnollinen jako

Piirikuntatasolla kaupunki jaetaan kolmeen kaupunkipiiriin ja neljään piirikuntaan.
| Guangyuanin hallinnollinen jako piirikuntatasolla |
| --- | --- | --- | --- | --- | --- | --- |

| # | Nimi | Kiinan kirjoitusmerkit | Pinyin | Väkiluku (2010) | Pinta-ala (km²) | Tiheys (/km²) |
| 1 | Lizhou (kaupunkipiiri) | 利州区 | Lìzhōu Qū | 516 424 | 1 482 | 348,5 |
| 2 | Zhaohua (kaupunkipiiri) | 昭化区 | Zhāohuà Qū | 168 489 | 1 435 | 117,4 |
| 3 | Chaotian (kaupunkipiiri) | 朝天区 | Cháotiān Qū | 174 333 | 1 618 | 107,7 |
| 4 | Wangcang | 旺苍县 | Wàngcāng Xiàn | 385 787 | 2 975 | 129,7 |
| 5 | Qingchuan | 青川县 | Qīngchuān Xiàn | 222 253 | 3,269 | 68 |
| 6 | Jiange | 剑阁县 | Jiàngé Xiàn | 457 656 | 3 204 | 142,8 |
| 7 | Cangxi | 苍溪县 | Cāngxī Xiàn | 559,180 | 2,330 | 240 |
Galleria

Kaupunkimaisemaa Guangyuanissa.
Jianmen-sola.
Qianfoya (tuhannen buddhan jyrkänne) Guangyuanissa.
Muinainen lankkureitti Mingyue-rotkossa.
Aiheesta muualla

Kuvia tai muita tiedostoja aiheesta Guangyuan Wikimedia Commonsissa
Travelchinaguide.com: Guangyuan Travel Guide (englanniksi)
HMS Fame (1759)

| HMS Fame |
| --- | --- |

Aluksen vaiheet
Rakentaja:  Henry Bird, Rotherhithe
Kölinlasku:  28. toukokuuta 1756
Laskettu vesille:  1. tammikuuta 1759
Palveluskäyttöön:  helmikuu 1759
Poistui palveluskäytöstä:  vankilaivaksi 1799
Loppuvaihe:  myyty 1814
Tekniset tiedot
Uppouma:  1 565 89/94 bm
Pituus:  50,44 m (tykkikansi) 41,35 m (köli)
Leveys:  14,2 m
Syväys:  6,06 m
Koneteho:  purjeet
Miehistöä:  550
Aseistus
Aseistus:  74 tykkiä
HMS Fame oli Britannian kuninkaallisen laivaston 1759 vesillelaskettu 74-tykkinen kolmannen luokan linjalaiva.
Valmistus

William Bateleyn suunnittelema alus tilattiin 13. huhtikuuta 1756 Henry Bird vanhemmalta Rotherhithestä, missä köli laskettiin 28. toukokuuta. Se laskettiin vesille 1. tammikuuta 1759 ja valmistui 12. maaliskuuta Deptfordin telakalla. Valmistuskustannukset olivat 26 392 puntaa 10 shillinkiä ja yhdeksän pennyä. Lisäksi varustamiskustannukset olivat 9 169 puntaa yhdeksän shillinkiä ja yksitoista pennyä.
Sen aseistuksena oli kummallakin tykkikannella kaksikymmentäkahdeksan tykkiä, jotka alemmalla olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä.
Palvelus

Alus otettiin palvelukseen helmikuussa 1759 Hawken laivastoon päällikkönään John Byron. Se lähti 27. maaliskuuta 1760 Louisbourgiin. Se valtasi HMS Achillesin kanssa Bayonnesta lähteneen 14-tykkisen kaapparin Le Pallaksen. Alus oli 1. huhtikuuta Brestin edustalla ja tuhosi 8. heinäkuuta Chaleurinlahdella 32-tykkisen Le Machaultin, 22-tykkisen Le Bienfaisantin ja 16-tykkisen Le Marquis de Malauzen.
Vuonna 1762 alus valtasi HMS Lionin kanssa ranskalaisen 10-tykkisen Ecureuilin.
Joulukuussa 1799 alus nimettiin HMS Guilfordiksi ja varustettiin vankilaivaksi, joka myytiin 1814.
Grevesmühlen

| Grevesmühlen |
| --- | --- |
 vaakuna
 Grevesmühlen
 Koordinaatit: 53°52′N, 11°10′E 
Valtio:  Saksa
Osavaltio:  Mecklenburg-Etu-Pommeri
Piirikunta:  Nordwestmecklenburg
Pinta-ala:  
 – Kokonaispinta-ala:  52,32 km²
Korkeus:  40 m
Väkiluku:  10 621 (2 012)
 – Väestötiheys:  203 as./km²
 
 Kaupungin verkkosivut  
Infobox OKVirheellinen NIMI-arvo: 
Grevesmühlen on kaupunki Mecklenburg-Etu-Pommerin osavaltiossa Pohjois-Saksassa. Se on Nordwestmecklenburgin piirikunnan pääkaupunki. Kaupungin asukasluku oli 10 621 vuonna 2012. Itämeri sijaitsee noin 15 kilometriä kaupungista pohjoiseen.
Aiheesta muualla

Kuvia tai muita tiedostoja aiheesta Grevesmühlen Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Grevesmühlen
Käännös suomeksi
HMS Fame (1896)

| HMS Fame |
| --- | --- |
 HMS Fame

Aluksen vaiheet
Rakentaja:  John I. Thornycroft and Company, Chiswick
Kölinlasku:  4. heinäkuuta 1895
Laskettu vesille:  15. huhtikuuta 1896
Palveluskäyttöön:  kesäkuu 1897
Loppuvaihe:  myyty romutettavaksi 1921
Tekniset tiedot
Uppouma:  310 t (standardi) 350 t (kuormattu)
Pituus:  64,01 m
Leveys:  5,94 m
Syväys:  2,13 m
Koneteho:  5 700 ihp
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 3 × QF 6 naulan Hotchkiss 2 × 18" torpedoputkea
HMS Fame oli Britannian Kuninkaallisen laivaston vuonna 1897 valmistunut Desperate-luokan torpedovenehävittäjä.
Valmistus

Alus tilattiin 10. toukokuuta 1895 vuosien 1894-1895 laivasto-ohjelmassa Chiswickistä John I. Thornycroft and Companyltä, missä köli laskettiin 4. heinäkuuta 1895 telakkanumerolla 306. Alus laskettiin vesille 15. huhtikuuta 1896 ja valmistui kesäkuussa 1897.
Palvelus

Alus siirrettiin 1897 Kiinan asemalle. Se myytiin 31. elokuuta 1921 romutettavaksi Hongkongissa.
Hamzakoma

| Hamzakoma |
| --- | --- |
 Hamzakoma
 Koordinaatit: 16°45′25″N, 2°26′42″W 
Valtio:  Mali
Alue:  Timbuktun alue
Piiri:  Gourma-Rharousin piiri
Hallinto:  
 – Asutustyyppi:  kunta
Pinta-ala:  
 – Kokonaispinta-ala:  3285 km²
Väkiluku (2009):  7 900
Infobox OKVirheellinen NIMI-arvo: 
Hamzakoma (myös Hanzakoma) on maalaiskunta ja sen keskuspaikka Timbuktun alueen Gourma-Rharousin piirissä Malissa. Se sijaitsee Nigerjoen sivuhaaran varrella 55 kilometriä Gourma-Rharousista länteen. Kunnassa on 7 900 asukasta (vuonna 2009).
Hamzakoman kunnan pinta-ala on arviolta 3285 neliökilometriä. Se rajoittuu pohjoisessa Gourma-Rharousin piirin Sérérén ja Rharousin, idässä Ouinerdenin, etelässä Inadiatafanen ja lännessä Haribomon kuntiin sekä luoteessa Timbuktun piirin Lafian, Bourem-Inalyn ja Berin kuntiin. Seutu kuuluu Sahelin vyöhykkeeseen. Pinnanmuodostukseltaan se on tasankoa. Kunnan pohjoisrajalla virtaa Nigerjoki. Pohjoisessa on myös joukko vadeja ja ajoittain kuivuvia järviä.
Kuntaan kuuluu yksi kylä ja 23 paimentolaisryhmää. Asukkaat ovat tuaregeja, belloja ja songhaita. Vallitseva uskonto on islam.
Seudun pääelinkeino on karjanhoito. Lisäksi harjoitetaan maanviljelyä, kalastusta ja kaupankäyntiä. Palveluihin kuuluu muutama koulu ja kaksi terveysasemaa.
HMS Express (H61)

| HMS Express |
| --- | --- |
 HMS Express

Aluksen vaiheet
Rakentaja:  Swan Hunter and Wigham Richardson Ltd, Wallsend
Kölinlasku:  1933
Laskettu vesille:  29. toukokuuta 1934
Palveluskäyttöön:  26. syyskuuta 1934
Poistui palveluskäytöstä:  Kanadan laivastolle kesäkuussa  1943
Loppuvaihe:  romutettu 1948
Tekniset tiedot
Uppouma:  1 405 t (standardi) 1 940 t (kuormattu)
Pituus:  100,28 m
Leveys:  10,13 m
Syväys:  3,81 m
Koneteho:  36 000 hv
Nopeus:  36 solmua
Miehistöä:  145
Aseistus
Aseistus:  4 × QF 4,7" Mk IX -tykkiä 2 × nelipiippuista Vickers .50" -ilmatorjuntakonekivääriä 8 × 21" torpedoputkea
HMS Express (viirinumero H61) oli Britannian kuninkaallisen laivaston E-luokan hävittäjä maailmansotien välillä ja toisessa maailmansodassa. Alus siirrettiin Kanadan laivastolle kesäkuussa 1943 nimellä HMCS Gatineau.
Valmistus

Alus tilattiin 1. marraskuuta 1932 Swan Hunter and Wigham Richardsonilta Wallsendistä, missä köli laskettiin 1933. Alus laskettiin vesille 29. toukokuuta 1934 ja otettiin palvelukseen 26. syyskuuta. Valmistuskustannukset olivat 247 279 puntaa ilman Amiraliteetin toimittamia ase- ja viestijärjestelmiä. Aluksen runko maksoi 105 855, pääkone 133 500 ja apukoneet 7 924 puntaa.
Palvelus

Toisen maailmansodan alkaessa alus liitettiin Portsmouthiin 20. hävittäjälaivueeseen, joka siirrettiin myöhemmin Pohjanmeren rannalle Imminghamiin. Ensimmäisen sotavuoden alus rakensi laivueen mukana miinakenttiä aluevesille sekä Euroopan rannikolle. Syyskuussa 1939 alus kuljetti Windsorin herttuaparin Portsmouthista Cherbourgiin.
Alus laski 9. toukokuuta 1940 HMS Eskin ja HMS Intrepidin kanssa 180 miinaa tunnetulle Saksan laivaston reitille operaatiossa XMG.
Alus oli ensimmäisiä, jotka saapuivat Dunkerqueen evakuoimaan siirtoarmeijan joukkoja mantereelta takaisin Britteinsaarille. Se oli myös viimeinen, joka poistui 4. kesäkuuta evakuoinnin päättyessä. Alus kuljetti kaikkiaan 2 795 sotilasta vaurioituen ilmahyökkäyksissä.
Alus lähti 31. elokuuta 1940 laivueen mukana Imminghamista Hollannin rannikolle operaatiossa CBX5. Miinoittajien suojana oli neljä alusta 5. hävittäjälaivueesta. Ilmavoimien tiedustelukoneet ilmoittivat alueella olevista Saksan laivaston aluksista, jolloin osasto määrättiin hyökkäämään. Express osui miinaan, jolloin HMS Esk riensi apuun osuen miinaan. Esk upposi nopeasti.
Express hinattiin takaisin kotisatamaan, josta se siirrettiin telakalle. Alus palasi syyskuussa 1941 palvelukseen. Lokakuussa alus määrättiin saattamaan taistelulaiva HMS Prince of Wales kaukoitään sisaraluksensa HMS Electran kanssa. Alukset lähtivät 25. lokakuuta Clydestä Hyväntoivonniemen reittiä. Ne kohtasivat taisteluristeilijä HMS Repulsen ja sitä suojanneet hävittäjät HMS Jupiterin ja HMS Encounterin. Alusten oli tarkoitus muodostaa perustettavan Itäisen laivaston runko.
Keisarillisen Japanin laivaston ilmavoimien upotettua raskaat alukset Express pelasti lähes tuhat kaikkiaan 2 081 eloonjääneestä. Alus palveli tammikuun tapahtuman jälkeen Kiinan yksiköiden saattohävittäjänä Singaporessa ja Jaavalla. Alus selviytyi Trincomaleen pommituksesta ja Jaavanmeren taistelusta, koska sen konehuoneessa syttyi 6. helmikuuta tulipalo. Vaurioiden vuoksi alus siirrettiin Simonstowniin telakalle, jossa se oli 25. huhtikuuta - 26. kesäkuuta.
Palvelukseen palatessaan alus liitettiin Itäisen laivaston 12. hävittäjälaivueeseen, jonka mukana se suojasi 10. syyskuuta lentotukialus HMS Illustrousia Majungan maihinnousussa.
Helmikuussa 1943 alus palasi Britteinsaarille, jossa se siirrettiin 12. maaliskuuta Liverpooliin telakalle. Alus päätettiin telakalla ollessa siirtää Kanadan laivastolle. Alus vapautui telakalta 2. kesäkuuta ja seuraavana päivänä se  siirrettiin Kanadan laivastolle nimellä HMCS Gatineau. Alus todettiin lahjaksi Kanadan hallitukselle kaksitoista päivää myöhemmin. Alus palveli sodan lopun saattajana Atlantilla. Alus romutettiin 1948.